Vzdušné sily Armády Českej republiky

Vzdušné sily Armády Českej republiky () predstavujú leteckú zložku Armády Českej republiky (AČR), ktorá pôsobí v rámci Veliteľstva vzdušných síl v Prahe. Letectvo zaisťuje spoločne s pozemným vojskom hlavnú bojovú silu AČR. Ide o nástupcu česko-slovenského vojenského letectva, ktoré existovalo v rokoch 1918 až 1992. 

Vzdušné sily AČR sú tvorené taktickým letectvom (21. základňa v Čáslavi), vrtuľníkovým letectvom (22. základňa pri Náměšti nad Oslavou) a dopravným letectvom (24. základňa v pražských Kbeloch), ďalej vojskom pozemnej protivzdušnej obrany a silami a prostriedkami velenia, riadenia a prieskumu.

Medzi hlavné úlohy vzdušných síl patrí zabezpečenie nedotknuteľnosti vzdušného priestoru Česka pomocou prostriedkov vyčleňovaných pre aliančný systém NATINAMDS či prostriedkov národného posilového systému (NaPoSy) protivzdušnej obrany. Vzdušné sily tiež poskytujú leteckú podporu pozemným silám, zabezpečujú mobilitu vojsk alebo umožňujú vykonanie rýchleho manévru. V mierovom stave sa podieľajú napríklad na činnosti leteckej záchrannej služby a leteckej pátracej a záchrannej služby, ktorá pôsobí v rámci Integrovaného záchranného systému a plní úlohy vyplývajúce z prijatých zákonov a medzirezortných dohôd.

Súčasným veliteľom vzdušných síl je od 1. novembra 2022 generálmajor  Petr Čepelka, ktorý vo funkcii vystriedal generálmajora Petra Mikulenku.

 Názov 
 od 1. januára 1993 do 1. júla 1997: Letectvo a protivzdušná obrana Armády Českej republiky
 od 1. júla 1997: Vzdušné sily Armády Českej republiky

 História 
 Vznik českých vzdušných síl (1993 – 2003) 
Vojenské letectvo samostatného Česka vzniklo 1. januára 1993 po zániku Česko-Slovenska. Letectvo a protivzdušnú obranu Armády Českej republiky následne tvoril zmiešaný letecký zbor, dve divízie PVO, školský letecký pluk a dopravný letecký pluk. V jeho výzbroji sa nachádzali stíhacie lietadlá MiG-21, MiG-23, MiG-29 a bojové lietadlá MiG-23BN, Su-22 a Su-25. Cvičné lietadlá predstavovali stroje domácej výroby L-29 a L-39, vrtuľníky boli typu Mi-24, Mi-2, Mi-8 a Mi-17. V službe boli tiež dopravné a transportné lietadlá Tu-154, Tu-134, An-12, An-26, An-30 a L-410. 

Dňa 1. júla 1997 došlo k zlúčeniu 3. zboru taktického letectva a 4. zboru protivzdušnej obrany a vytvoreniu Veliteľstva vzdušných síl v Starej Boleslavi. Letectvo tak začalo fungovať ako samostatná zložka Armády Českej republiky a v nasledujúcich rokoch prešlo množstvom ďalších organizačných zmien. Príslušníci vzdušných síl sa po vstupe Česka do NATO dňa 12. marca 1999 zapojili ako vôbec prví českí vojaci do činnosti aliancie, pričom odvtedy nepretržite zabezpečujú český vzdušný priestor v rámci pohotovostného systému NATINAMDS (NATO Integrated Air and Missile Defence System).

 Spoločné sily AČR (2003 – 2013) 
Existencia letectva v podobe samostatnej zložky armády skončila 1. decembra 2003, keď sa spolu s pozemnými silami stalo súčasťou novovzniknutých Spoločných síl AČR s veliteľstvom v Olomouci. Veliteľ vzdušných síl bol odvtedy zároveň jedným zo zástupcov veliteľa Spoločných síl. Zrušenie Veliteľstva vzdušných síl v Starej Boleslavi a zriadenie Spoločných síl sa stretlo s kritikou viacerých odborníkov. Podľa brigádneho generála Libora Štefánika patrili medzi najväčšie nedostatky koncepcie Spoločných síl, napríklad chýbajúce štáby pre veliteľa oboch zložiek armády alebo komplikované rozdeľovanie finančných prostriedkov, ktoré boli vyčleňované spoločne pre letectvo i pozemné sily.

 Samostatné vzdušné sily (2013 – súčasnosť) 
Dňa 1. júla 2013 došlo na základe záverov Bielej knihy o obrane k obnoveniu samostatných veliteľstiev pozemných a vzdušných síl. Spoločné sily, resp. ich veliteľstvo, boli zrušené 31. októbra 2013. Jedným z dôvodov tejto reformy bola snaha o úsporu zdrojov. Ďalšou organizačnou zmenou bolo zlúčenie 22. základne letectva a 23. základne vrtuľníkového letectva k 1. januáru 2014, ktorých útvary, personál a technika sa stali základom pre 22. základňu vrtuľníkového letectva v Sedleci, Víceniciach u Náměště nad Oslavou. 

Vzhľadom na zámer komplexného zabezpečenia nedotknuteľnosti vzdušného priestoru Česka a vzdušného priestoru Slovenska prostredníctvom vzájomnej spolupráce, vláda SR vyslovila súhlas s vyslaním príslušníkov Ozbrojených síl Slovenskej republiky na územie Česka a s prítomnosťou príslušníkov Armády Českej republiky na území Slovenska za účelom spolupráce pri vzájomnej ochrane vzdušného priestoru na základe Zmluvy medzi Slovenskou republikou a Českou republikou o spolupráci pri vzájomnej ochrane vzdušného priestoru, ktorá bola podpísaná v Bruseli dňa 15. februára 2017.

 Zahraničné misie 
Vzdušné sily Armády Českej republiky pôsobia aj v prospech mierových síl OSN, Severoatlantickej aliancie alebo ďalších zahraničných partnerov. České vzdušné sily sa zúčastnili misií IFOR, SFOR a SFOR II v Bosne a Hercegovine, operácie ISAF v Afganistane, misie Baltic Air Policing v rokoch 2009, 2012 a 2019 a misie Icelandic Air Policing v rokoch 2014, 2015 a 2016. Od 1. novembra 2013 pôsobí letecký kontingent Vzdušných síl AČR v misii Multinational Force and Observers (MFO) na Sinajskom polostrove a od 1. januára 2015 pokračuje pôsobenie českej leteckej poradnej skupiny AAT (Air Advisor Team) na medzinárodnom letisku KAIA v Kábule pod hlavičkou misie Rozhodná podpora (Resolute Support Mission). V júni 2016 začal na leteckej záklandi Balad v Iraku pôsobiť tzv. Letecký poradný tím, ktorého úlohou je výcvik irackých pilotov a mechanikov lietadiel L-159.

 Štruktúra 

 22px Veliteľstvo vzdušných síl, sídlo v Prahe
 22px 21. základňa taktického letectva „Zvolenská“, základňa Čáslav
 22px 211. taktická letka „generála Františka Cháberu“: 12× JAS 39C Gripen, 2× JAS 39D Gripen
 22px 212. taktická letka „generála Františka Peřinu“: 16× L-159A Alca
 22px 213. výcviková letka „generála Aloisa Šišku“: 5× L-159T1 Alca, 3× L-159T2 Alca
 22px 22. základňa vrtuľníkového letectva „Biskajská“, základňa Náměšť nad Oslavou
 22px 221. vrtuľníková letka: 4×AH-1Z, 8×UH-1Y
 22px 222. vrtuľníková letka: 15× Mi-171Š
 22px 24. základňa dopravného letectva „T. G. Masaryka“, základňa Praha-Kbely
 22px 241. dopravná letka: 2× A319CJ
 22px 242. transportná a špeciálna letka: 4× C-295M, 2× C-295MW, 1× L-410UVP-E14 Turbolet, 2× L-410UVP-E20D Turbolet, 1× L-410UVP-E20M Turbolet, 2× L-410FG Turbolet
 22px 243. vrtuľníková letka: 1× Mi-8PS-11, 5× Mi-17, 10× W-3A Sokół
 22px 25. protilietadlový raketový pluk „Tobrucký“, sídlo v Strakoniciach
 22px 251. protilietadlový raketový oddiel: 2× batérie 2K12M2 Kub-M2 (1 batériu tvorí 1 komplet)
 22px 252. protilietadlový raketový oddiel: 2× batérie RBS 70NG a 2× batérie RBS 70 (po 8 kompletoch)
 22px 26. pluk velenia, riadenia a prieskumu „armádneho generála Karla Janouška“, sídlo v Starej Boleslavi
 261. stredisko riadenia a uvedomovania, sídlo v Hlavenci
 Centrum riadenia operácií
 Centrum podpory riadenia a velenia
 Centrum zabezpečenia bojovej činnosti
 262. rádiotechnický prápor: rádiolokačná výzbroj
 263. prápor podpory
 Rota bojového zabezpečenia
 Rota zabezpečenia záložného miesta velenia, sídlo v Čeradiciach (miestna časť Větrušice)
 Rota logistiky
 22px Správa letiska Pardubice 
 LOM Praha – Centrum leteckého výcviku: 7× L-39C Albatros, 8× Z-142C-AF, 1× Z-142C, 1× Z-43, 1× EV-97R, 1× L-410UVP-T Turbolet, 8× Enstrom 480B-G,1×Enstrom 480B, 3× Mi-17

 Lietadlový park 
 Prevádzkované stroje 
LietadloFotografiaKrajina pôvoduTypVerzieV službePoznámky Stíhacie lietadlá Saab JAS 39 Gripen 150px  Švédsko viacúčelové stíhacie lietadlocvičné/stíhacie lietadlo JAS 39C GripenJAS 39D Gripen 122 Vo výzbroji od apríla 2005. Prenájom lietadiel končí v roku 2027. Bojové lietadlá Aero L-159 Alca 150px  Česko ľahké bojové lietadlo L-159A Alca 16 Pôvodne bolo prevádzkovaných 19 kusov L-159A. Aero Vodochody potom odkúpilo tri lietadlá L-159A pre Irak. Cvičné lietadlá Aero L-159 Alca 150px  Česko cvičné prúdové lietadlo L-159T1 AlcaL-159T2 Alca 53 Pôvodne bolo v službe 6 strojov L-159T1. Jedno lietadlo bolo potom prostredníctvom Aera Vodochody predané Iraku. Dňa 4. júna 2019 nahradili tri stroje L-159T2 typ L-39ZA Albatros. Prieskumné lietadlá Let L-410 Turbolet 150px  Česko-Slovensko fotogrametrické lietadlo L-410FG Turbolet 2 Dopravné lietadlá Airbus A319 150px  Francúzsko Nemecko Španielsko Spojené kráľovstvo dopravné lietadlo (VIP) A319CJ 2 CASA C-295 150px  Španielsko nákladné/dopravné lietadlo C-295MC-295MW 42 Let L-410 Turbolet 150px  Česko-Slovensko viacúčelové dopravné lietadlo   L-410UVP-E14 TurboletL-410UVP-E20D TurboletL-410UVP-E20M Turbolet 121 Dve lietadlá verzie UVP-T boli v roku 2013 odstavené z prevádzky.  Vrtuľníky Mil Mi-8 150px  ZSSR dopravný vrtuľník Mi-8PS-11 1  Mil Mi-17 150px  ZSSR Rusko dopravný vrtuľník Mi-17Mi-171Š/ŠM 515 V rokoch 2004 až 2006 bolo získaných 16 vrtuľníkov Mi-171Š. Jeden bol zničený pri nehode v roku 2015. PZL W-3 Sokół 150px  Poľsko viacúčelový/záchranný vrtuľník W-3A Sokół 10 Podľa zmluvy z novembra 2015 bola v nasledujúcich dvoch rokoch uskutočnená generálna oprava ôsmich vrtuľníkov W-3A (2 prešli GO už skôr), pričom servisná podpora sa týkala všetkých 10 vrtuľníkov.Bell AH-1Z Viperbezrámu|150px USAútočný vrtuľníkBell AH-1Z Viper4Do konca roka 2027 celkovo 10Bell UH-1Y Venomalt=UH-1Y|bezrámu|150px USAviacúčelový vrtuľníkBell UH-1Y Venom8Do konca roka 2027 celkovo 10

 Vyradené lietadlá Vzdušných síl AČR 
LietadloFotografiaKrajina pôvoduTypVerziePočet získaných kusovObdobie služby Stíhacie lietadlá Mikojan-Gurevič MiG-21 150px  ZSSR stíhacie lietadloprieskumné lietadlocvičné/stíhacie lietadlo MiG-21MAMiG-21MFMiG-21RMiG-21UMMiG-21US 35212195 1993 – 2005 Mikojan-Gurevič MiG-23 150px  ZSSR prepadové stíhacie lietadlocvičné/stíhacie lietadlo MiG-23MFMiG-23MLMiG-23U 12177 1993 – 1998 Mikojan-Gurevič MiG-29 150px  ZSSR viacúčelové stíhacie lietadlocvičné/stíhacie lietadlo MiG-29AMiG-29UB 91 1993 – 1995 Bojové lietadlá Aero L-39 Albatros 150px  Česko-Slovensko cvičné prúdové/ľahké bojové lietadlo L-39ZA Albatros 17 1993 – 2019 Mikojan-Gurevič MiG-23BN 150px  ZSSR stíhací bombardér MiG-23BN 28 1993 – 1994 Suchoj Su-22 150px  ZSSR stíhací bombardércvičné/bojové lietadlo Su-22M4Su-22UM-3K 315 1993 – 2002 Suchoj Su-25 150px  ZSSR lietadlo priamej podpory pozemných vojskcvičné/bojové lietadlo Su-25KSu-25UBK 241 1993 – 2000 Prieskumné lietadlá Antonov An-30 150px  ZSSR fotogrametrické lietadlo An-30FG 1 1993 – 2003 Avia Av-14 150px  Česko-Slovensko fotogrametrické lietadlo Av-14FG 1 1993 – 1994 Dopravné lietadlá Antonov An-12 150px  ZSSR taktické dopravné lietadlo An-12BP 1 1993 – 1994 Antonov An-24 150px  ZSSR taktické dopravné lietadlo An-24V 4 1993 – 2006 Antonov An-26 150px  ZSSR taktické dopravné lietadlo An-26B-100 4 1993 – 2011 Tupolev Tu-134 150px  ZSSR dopravné lietadlo (VIP) Tu-134A 1 1993 – 1996 Tupolev Tu-154 150px  ZSSR Rusko dopravné lietadlo (VIP) Tu-154B-2Tu-154M 12 1993 – 2007 Jakovlev Jak-40 150px  ZSSR dopravné lietadlo (VIP) Jak-40Jak-40K 11 1993-2020. Bombardier Challenger 150px  Kanada dopravné lietadlo (VIP) CL-601-3A Challenger 11992-2021VrtulníkyMil Mi-24150px Ruskobojový vrtuľníkMi-24V(Mi-35)171993-2024 Cvičné lietadlá Aero L-29 Delfín 150px  Česko-Slovensko cvičné prúdové lietadlo L-29 Delfín 34 1993 – 2003

 Pozemná protivzdušná obrana 
Úlohou zabezpečenia protivzdušnej obrany (PVO) bojových jednotiek, vzdušného priestoru Česka a objektov štátneho významu je poverený 25. protilietadlový raketový pluk sídliaci v Strakoniciach.

SystémFotografiaKrajina pôvoduTypVerzieV službePoznámky Protilietadlové systémy 2K12 Kub 150px  ZSSR protilietadlový raketový komplet stredného dosahu 2K12M2 Kub-M2 2 batérie   RBS 70 150px  Švédsko protilietadlový raketový komplet veľmi krátkeho dosahu RBS 70
RBS 70NG 4  batérie Prenosný protilietadlový raketový komplet (MANPADS). 9K32 Strela-2 150px  ZSSR protilietadlový raketový komplet veľmi krátkeho dosahu 9K32M Strela-2M Prenosný protilietadlový raketový komplet (MANPADS). Komplety Strela-2M používa 252. protilietadlový raketový oddiel iba pre výcvikové účely.  Rádiolokátory ReVISOR 150px  Česko mobilný prehľadový 2D rádiolokátor ReVISOR 6 Diaľkový dosah radaru je 30 km a výškový min. 4 km. Rádiolokátor je určený na prieskum vzdušného priestoru v malých výškach a riadenie paľby protilietadlovej raketovej čaty veľmi krátkeho dosahu (V-SHORAD).

 Rádiotechnické vojsko 

Rádiotechnické vojsko zabezpečuje nepretržité rádiolokačné pokrytie vzdušného priestoru do výšky 30 km. Túto úlohu zabezpečuje predovšetkým 26. pluk velenia, riadenia a prieskumu s veliteľstvom v Starej Boleslavi, ktorému je podriadených celkovo sedem rádiotechnických rôt monitorujúcich celé územie Česka. Ciele vo výškach nad 3 000 m sleduje predovšetkým (nie výhradne) dvojica stacionárnych 3D rádiolokátorov RAT-31DL v rámci rádiolokačnej siete integrovaného systému protivzdušnej obrany NATINAMDS, zatiaľ čo vzdušný priestor pod touto hranicou sa nachádza v zóne zodpovednosti ČR.

Výstupy z vojenských i civilných rádiolokátorov a vojenských pasívnych sledovacích systémov Věra sú spracovávané v Starej Boleslavi v 261. stredisku riadenia a uvedomovania a výsledné informácie o vzdušnej situácii sú posielané na nadradené stupne velenia vrátane aliančného systému NATINAMDS. Vzdušné sily AČR tiež využívajú schopnosti vzdušného prieskumu systému AWACS v rámci programu NATO Airborne Early Warning and Control (NAEW&C), na ktorom sa od roku 2011 podieľa aj Česko.

Dňa 5. decembra 2019 bola podpísaná česko-izraelská zmluva o nákupe ôsmich kusov mobilných multifunkčných 3D rádiolokátorov typu EL/M-2084 MMR v celkovej hodnote 125 miliónov amerických dolárov. Nové radary boli dodané v rokoch 2022 – 2023.

RadarFotografiaKrajina pôvoduTypVerzieV službePoznámky Rádiolokátory P-37 150px  ZSSR mobilný 3D rádiolokátor P-37 5 Diaľkový dosah radaru je . RL-4 150px  Česko-Slovensko mobilný prehľadový 2D rádiolokátor RL-4AS  Diaľkový dosah radaru je . Selex RAT-31DL 150px  Taliansko stacionárny 3D rádiolokátor RAT-31DL 2 Diaľkový dosah radaru je  a výškový . ST-68 150px  ZSSR mobilný prehľadový 3D rádiolokátor ST-68U CZ  Diaľkový dosah radaru je  a výškový . PRV-17 150px  ZSSR mobilný rádiolokačný výškomer  PRV-17 5   Mobilný rádiolokačný výškomer, ktorý umožňuje v spolupráci s diaľkomerom vytvárať 3D obraz vzdušnej situácie. Diaľkový dosah výškomera je  a výškový .EL/M-2084 MMR 150px Israelmobilný 3D rádiolokátor8 Věra 80px|center  Česko pasívny sledovací systém VERA-NG  Pasívny sledovací systém, ktorý funguje na princípe prijímania a spracovania signálov. Senzor nie je zamerateľný. Presnosť systému je lepšia ako v prípade mikrovlného prehľadového radaru. 

 Referencie 

 Pozri aj 
 Česko-slovenské vojenské letectvo
 Vzdušné sily Slovenskej republiky
 Česko-slovenskí letci v Royal Air Force

 Iné projekty 

 Externé odkazy 
 Velitelství Vzdušných sil AČR 
 21. základna taktického letectva Čáslav
 22. základna vrtulníkového letectva Náměšť nad Oslavou 
 24. základna dopravního letectva Praha-Kbely 
 25. protiletadlový raketový pluk Strakonice 
 26. pluk velení, řízení a průzkumu Stará Boleslav 

 Zdroj 


Česko